Slovenská astronomická spoločnosť pri SAV

Deň hvezdární a planetárií na Slovensku
2022-04-09 - 2022-04-10 | Slovenská republika
Vážení priaznivci astronómie na Slovensku,
je dobrým zvykom, že posledná nedeľa zimy je u nás spojená s prezentáciou odbornej a popularizačnej práce v astronómii. Podujatia pripravované astronomickými zariadeniami po celom Slovensku vychádzajú z dlhoročnej tradície Európskeho dňa planetárií, ktorá bola založená v prvej polovici 90-tych rokov 20. storočia z iniciatívy pracovníkov planetária v talianskej Brescii.
Po návštevnícky mimoriadne úspešných ročníkoch a po prestávke spôsobenej pandémiou, usporiadame na Slovensku
9. a 10. apríla 2022 DEŇ HVEZDÁRNÍ A PLANETÁRIÍ
už po siedmy krát. Všetko sa to udeje pod patronátom Slovenskej ústrednej hvezdárne v Hurbanove a Slovenskej astronomickej spoločnosti pri SAV, v spolupráci so Slovenským zväzom astronómov, v priestoroch väčšiny astronomických zariadení na Slovensku. Hlavným odkazom aktuálneho ročníka Dňa hvezdární a planetárií je návrat každého, kto je vesmírom a jeho tajomstvami fascinovaný, pod hviezdnu oblohu.
Termíny podujatí Dňa hvezdární a planetárií sú väčšinou spojené s posledným víkendom pred jarnou rovnodennosťou, tento rok je však kvôli protipandemickým opatreniam výnimkou. A tak počas druhého aprílového víkendu budeme mať možnosť v plejáde hvezdární, planetárií a ostatných astronomických inštitúcií vidieť výber toho najzaujímavejšieho z astronomických programov, zažiť pútavé praktické ukážky, oboznámiť sa s výsledkami odbornej činnosti, ale aj s množstvom zaujímavostí zo zákulisia astronómie a výskumu vesmíru. V prípade priaznivého počasia nebude na veľa miestach chýbať ani pozorovanie diania na oblohe pomocou astronomickej techniky, spojené so sprievodným slovom odborných pracovníkov.
Do projektu Dňa hvezdární a planetárií sú zapojené digitálne planetáriá na pevnej inštalácii, hvezdárne a iné astronomické zariadenia popularizačného charakteru na Slovensku. Ak počasie dopraje, môžete sa tešiť na pozorovanie Slnka, po zotmení objektov jarnej oblohy a predovšetkým Mesiaca v jeho pozorovateľsky atraktívnej prvej štvrti.
Srdečne vás teda pozývame zažiť atmosféru Dňa hvezdární a planetárií 2022. Pre ľahšie rozhodnutie kam sa vybrať, vám ponúkame aktualizovanú ponuku plánovaných podujatí jednotlivých astronomických zariadení.

Stredoslovenský Messierov maratón 2022
2022-04-01 - 2022-04-03 | Penzión Kerametal – Areál športov, Mláky 13, Látky, 985 45, Slovenská republika
Krajská hvezdáreň a planetárium Maximiliána Hella v Žiari nad Hronom Vás v spolupráci so Slovenskou astronomickou spoločnosťou pri SAV pozýva absolvovať Stredoslovenský Messierov maratón (SMM). Po dvojročnej vynútenej odmlke sa pokúsime nadviazať na organizáciu SMM, ktorý sa uskutoční v dňoch 1. – 3. 4. 2022 v našej osvedčenej pozorovateľskej lokalite v penzióne Kerametal na Látkach.
Všeobecne o Messierovom maratóne:
Nakoľko ide o špecifické podujatie zamerané výhradne na pozorovanie 110 objektov Messierovho katalógu počas jednej noci, venujte prosím pred prihlásením pozornosť nasledovným informáciám:
1. Podujatie odporúčame pre skúsenejších pozorovateľov s vlastnou astronomickou technikou.
2. Úspešnosť pri odpozorovaní čo najväčšieho počtu objektov zvyšuje zodpovedná príprava na pozorovanie.
3. Odporúčania pre použité ďalekohľady: minimálny priemer objektívu 10 cm, vyššia svetelnosť a ľahko ovládateľná montáž (napr. Dobson).
4. Zmyslom je predovšetkým zdokonaliť individuálnu techniku a overiť vlastné schopnosti vo vyhľadávaní objektov, preto je počas podujatia zakázané využívať akékoľvek GOTO systémy.
5. Netreba podceniť kvalitné, teplé oblečenie, dopĺňanie energie teplými nápojmi a pod. Slovo „maratón“ v názve podujatia nie je pre zábavu, noc bude dlhá.
6. Viac informácií o tom aké objekty a kedy ich pozorovať, budú v šesťstranovom pozorovacom protokole, ktorý vopred obdrží každý prihlásený.
7. Slnko zapadne okolo 18:00 SEČ. V tento čas je dobré byť už na pozorovacom stanovisku a podľa uváženia a protokolu pozorovať s menšími alebo väčšími prestávkami až do svitania.
8. Počas noci budeme podávať teplý čaj, kávu a ako občerstvenie „nočeru“, čo sú vlastne raňajky z nasledujúceho dňa. Preto si ich prosím nezabudnite prihlásiť.
9. Pri pozorovaní sa treba snažiť pozorovať čo najviac objektov, no nie za každú cenu všetky. Z našej zemepisnej šírky je možné reálne odpozorovať asi len 108 objektov.
10. Pozorovania sa zúčastňujete ako jednotlivec, nie ako skupina. Je preto dôležité, aby ste každý z objektov pred zapísaním do protokolu pozorovali samostatne. Vaša účasť na pozorovaní je založená na princípe fair-play. Nikto vás nebude kontrolovať, výsledok je preto dôležitý predovšetkým pre vás a má vás motivovať k zdokonaleniu orientácie a techniky pri pozorovaniach.
Pamätajte, že všetkých 110 objektov nevidel žiadny pozorovateľ na svete v jednu noc až do roku 1985. Pozorovať viac ako 90 je mimoriadny úspech a 75 veľmi dobrý výsledok!
Prihlásenie a ubytovanie:
Ak viac menej súhlasíte so všetkými desiatimi bodmi, poďte s nami do toho a prihláste si ubytovanie a stravu priamo v penzióne na tel. čísle 0904 183 450. Heslo je „Astronomický víkend“. Po úspešnej registrácii ubytovania prepošlite prosím z organizačných dôvodov informáciu o Vašej účasti aj na mail: tomas@planetarium.sk.
Ceny pre rok 2022 sú nasledovné: Ubytovanie – 23,00 €/noc; Strava, plná penzia – 17,00 € (raňajky 4,00 €, obed 7,00 €, večera 6,00 €).
Organizačné pokyny:
Informácie o podujatí nájdete aj na stránke: http://www.planetarium.sk/smm.
Najlepších pozorovateľov odmeníme zaujímavými vecnými cenami, ktoré venovala Slovenská astronomická spoločnosť. Každý úspešný pozorovateľ s počtom minimálne 55 odpozorovaných objektov obdrží osvedčenie o úspešnom absolvovaní SMM.
Po potvrdení Vašej účasti bude pre Vás pripravený pozorovací protokol s návodom na pozorovanie a jednoduchá orientačná mapka Messierových objektov. Pri samotnom pozorovaní však odporúčam použiť aj mapu svoju, ktorú dobre poznáte.

Máme k dispozícii dve pozorovacie noci. V prípade nepriaznivej predpovede počasia si organizátor vyhradzuje právo najneskôr 72 hodín pred podujatím, t.j. do stredy 30. 3. 2022 do 18:00 h podujatie zrušiť.
Ak sa podujatie uskutoční, obdržíte v tomto čase informačný email s podrobnosťami. Večera sa bude podávať vždy o 17:00 h a počas nej prebehne krátky brífing pred pozorovacou nocou tak, aby sme o 18:00 h boli na pozorovacích stanovištiach.

Vesmírne umenie
2022-03-31 | online
Európska asociácia pre vzdelávanie v astronómii (EAAE) organizuje súťaž Vesmírne umenie, ktorého cieľom je, aby si súťažiaci osvojili astronomické poznatky a rozvíjali svoju kreativitu. Súťaže sa môžu zúčastniť žiaci vo veku 6 až 10 a 11 až 14 rokov.
Úlohou je vybrať si nejaký nebeský objekt alebo jav, vyhľadať ho na oblohe, získať o ňom informácie v knihách alebo na internete a následne ho nakresliť alebo zaznamenať pomocou fotografie alebo kombinovanou technikou. Príspevky následne zašlú učitelia organizátorom súťaže v digitálnom formáte.
Víťazi získajú ceny, ktoré poskytne Európske južné observatórium (ESO). Uzávierka prihlášok je 31. marca 2022 a víťazi budú vyhlásení 22. apríla 2022 v rámci Dňa Zeme.
Podrobné informácie sú dostupné na webovej stránke EAAE https://eaae-astronomy.org/space-art.

Hodina Zeme
2022-03-26 16:00 - 21:30 (Europe/Bratislava) | Centrum voľného času Domino, Popradská 86, Košice, 04011, Slovenská republika

Deň astronómie
2022-03-19 14:00 - 21:00 | Centrum voľného času Domino, Popradská 86, Košice, 04011, Slovenská republika

25 rokov Hvezdárne v Medzeve
2022-03-13 16:00 - 20:00 | Hvezdáreň a planetárium Medzev, Štóska 174, Medzev, 04425, Slovenská republika
Hvezdáreň a planetárium Medzev je jediné zariadenie svojho druhu v okrese Košice – okolie, ktoré plní úlohy podľa štandardov pre astronomické zariadenia. Astronómiu a príbuzné prírodné vedy približuje a popularizuje verejnosti už 25 rokov.
Významné jubileum si priamo vo hvezdárni pripomenieme 13. marca 2022 v rámci Medzinárodného dňa hvezdární a planetárií. Podujatie sa uskutoční o 16.00 vo Hvezdárni a planetáriu Medzev (Štóska 174, 044 25 Medzev). Súčasťou podujatia bude slávnostné odovzdanie zrekonštruovanej kupoly a novej pozorovacej techniky v kupole do užívania. Pre verejnosť sú pripravené priame pozorovanie oblohy (za priaznivých podmienok na pozorovanie) a prehliadka hvezdárne s odborným výkladom.
Vzácnym hosťom podujatia bude predseda Košického samosprávneho kraja Ing. Rastislav Trnka, ktorý nad podujatím prevzal záštitu.
Účasť na podujatí je podmienená záväznou registráciou. Registrovať sa môžete na: olga.ballaschova@ckkk.sk

Dotkni sa hviezdy
2022-02-28 | online
Európska asociácia pre vzdelávanie v astronómii (EAAE) organizuje ďalšie kolo súťaže Dotkni sa hviezdy.
Skupiny maximálne troch študentov spolu s konzultantom môžu zaslať referát na astronomickú tému podľa vlastného výberu a vyhrať ceny, ktoré poskytlo Európske južné observatórium (ESO). Referáty by mali vychádzať z vlastného projektu, mať približne 10 strán (asi 5 000 slov) vrátane obrázkov a použitej literatúry a musia byť napísané v angličtine.
Uzávierka prihlášok je 28. februára 2022 a víťazi budú vyhlásení počas online konferencie 20. marca 2022.
Všetky informácie sú podrobne dostupné na webovej stránke EAAE: https://eaae-astronomy.org/catch-a-star/how-to-participate.

Infračervená astronómia pre každého
2022-02-21 - 2022-02-25 | online

Ženy a dievčatá v astronómii
2022-02-17 18:00 - 20:00 | online
Organizácia Spojených národov vyhlásila 11. február za Medzinárodný deň žien a dievčat vo vede. Od roku 2019 Medzinárodná astronomická únia v termíne od 11. februára do 8. marca iniciuje aktivity, ktoré sa zameriavajú na ženy a dievčatá v astronómii. Aj Slovenská astronomická spoločnosť pri SAV organizuje aktivity, ktoré vyzdvihujú úlohu žien v rozvoji vedy a zároveň povzbudzujú dievčatá, aby uvažovali o kariére v astronómii.
Slovenská astronomická spoločnosť pri SAV, Prírodovedecká fakulta Univerzity P. J. Šafárika v Košiciach a Centrum voľného času v Košiciach Vás srdečne pozývajú na podujatie, ktoré sa koná v rámci iniciatívy Medzinárodnej astronomickej únie Ženy a dievčatá v astronómii. S prednáškou s názvom „Meteoroidy – od zániku po pôvod“ vystúpi RNDr. Mária Hajduková, PhD. (Astronomický ústav Slovenskej akadémie vied). V prednáške sa bude hovoriť o malých časticiach Slnečnej sústavy, ako aj o tých, ktorých pôvod môže siahať až medzi hviezdy. Tiež bude zodpovedaná otázka, čo nám o tom vypovedá ich zrážka so Zemou a do akej miery je to spoľahlivé.
Prednáška sa bude konať 17. februára 2022 od 18:00 hod. online, prostredníctvom videokonferenčného systému Prírodovedeckej fakulty Univerzity P. J. Šafárika v Košiciach, dostupného cez internetový prehliadač na tejto adrese.

Medzinárodný deň žien a dievčat vo vede
2022-02-11 16:30 - 17:30 | online
Organizácia Spojených národov vyhlásila 11. február za Medzinárodný deň žien a dievčat vo vede. Od roku 2019 Medzinárodná astronomická únia (IAU) v termíne od 11. februára do 8. marca iniciuje aktivity, ktoré sa zameriavajú na ženy a dievčatá v astronómii, a ktoré vyzdvihujú úlohu žien v rozvoji vedy a zároveň povzbudzujú dievčatá, aby uvažovali o kariére v astronómii.
Aktivity IAU v rámci iniciatívy Ženy a dievčatá v astronómii začínajú živým rozhovorom s Jessicou Minkovou, astronómkou a vývojárkou softvéru na Smithsonian Astrophysical Observatory, s ktorou sa bude rozprávať Beatriz Elena Garcíova, astronómka a zástupkyňa riaditeľa Instituto en Tecnologias de Deteccion y Astroparticulas (ITeDA).
Rozhovor začína o 16:30 SEČ na tejto adrese, na podujatie je možné sa zaregistrovať na tejto adrese.

Kozmické plány na rok 2022
2022-01-20 18:00 - 20:00 | online
Slovenská astronomická spoločnosť pri SAV, Prírodovedecká fakulta Univerzity P. J. Šafárika v Košiciach a Centrum voľného času v Košiciach Vás srdečne pozývajú na ďalšie podujatie v rámci cyklu Astronomické štvrtky SAS pri SAV.

Názov: Kozmické plány na rok 2022
Prednášajúci: Mgr. Ľudovít Hvizdoš, Centrum aplikovanej informatiky, Prírodovedecká fakulta, Univerzita P. J. Šafárika v Košiciach
Kde: online (https://bbb.science.upjs.sk/b/doc-uxd-enm)
Kedy: 20. januára 2022 od 18:00 hod.
Popis: Komu budeme držať palce v roku 2022 pri cestách do kozmu? Cesty astronautov a automatov povedú na obežnú dráhu okolo Zeme, ale aj ďalej. K Mesiacu, Marsu, Jupiteru,… V prednáške si predstavíme tie najvýznamnejšie tohtoročné udalosti. Väčšinou to budú misie vedecké, ale vesmír je už aj miestom pre turistov. Pridáte sa?

Galileove objavy ďalekohľadom
2021-12-16 18:00 - 20:00 | online

Emerging Space 2021
2021-11-30 | online
Emerging Space 2021 – 3. ročník Slovenského dňa vesmírnych technológií sa bude konať v Bratislave/online (podľa epidemiologickej situácie) 30. novembra 2021.
Podujatie bude zamerané na prezentáciu slovenského potenciálu a formovanie nových medzinárodných partnerstiev v rámci vesmírneho sektora. Nadväzuje na úspešné podujatie v roku 2020, na ktorom sa stretla viac ako stovka zástupcov spoločností a výskumných inštitúcií z celého sveta.

Globe at Night - december
2021-11-25 - 2021-12-04 | Slovenská republika
Svetelné znečistenie je vážnym celosvetovým problémom dnešnej civilizácie.
Medzinárodný projekt Globe at Night sa snaží zvýšiť povedomie o dôsledkoch nadmerného nočného svietenia, tzv. svetelného znečistenia. Projekt spája ľudí zo 180 krajín vo vedeckej kampani, ktorej cieľom je meranie úrovne svetelného znečistenia na našej planéte. Vedci vďaka desiatkam tisícom pozorovaní z celého sveta môžu sledovať, ako sa jeho úroveň v priebehu rokov mení.
Ak sa chcete pridať, je to naozaj jednoduché. Stačí sa po západe Slnka, keď už je dostatočná tma (astronomická noc) v určených termínoch, pozrieť na oblohu, nájsť vytipované súhvezdia a porovnať skutočnú oblohu s mapkami. Po odoslaní môžete svoje pozorovania porovnať s tisíckami ďalších z celého sveta. Porovnaním pozorovaní z centra mesta a jeho okraja, či vidieku sa sami môžete presvedčiť o úrovni svetelného znečistenia v týchto miestach.
Viac informácií nájdete na stránke projektu: http://globeatnight.svetelneznecistenie.sk/.

Astronomy Beyond the Common Senses for Accessibility and Inclusion
2021-11-17 - 2021-11-18 | online
The Second Workshop on Astronomy Beyond the Common Senses for Accessibility and Inclusion. This is an interdisciplinary meeting with participation of astronomers, educators and disability specialists. This workshop provides an opportunity to continue promoting new strategies, working toward specific objectives, sharing experiences and discussing recent applications.
This virtual workshop will be held on November 17-18, 2021
Scientific Organizing Committee:
Santiago Vargas Domínguez (Chair) – Universidad Nacional de Colombia (Colombia).
Beatriz García – Instituto de Tecnologías y Detección en Astropartículas, CNEA, CONICET, UNSAM (Argentina)
Angela Pérez – Planetario de Medellín (Colombia)
Nicolás Vásquez – Escuela Politécnica Nacional (Ecuador)
Sonia Duffau – Associated Universities Inc., National Radio Astronomy Observatory (Chile)
Gary Hemming – European Gravitational Observatory (EGO) | REINFORCE
Local Organizing Committee:
Andrés Molina – Universidad Nacional de Colombia
Erika Hernández – Universidad Nacional de Colombia
Silvina Pérez Álvarez – Instituto de Tecnologías y Detección en Astropartículas, CNEA, CONICET, UNSAM (Argentina)
Registration
The registration to the Workshop is free (deadline: November 10, 2021)
Contributions
We encourage you to send an abstract for oral and/or poster contributions. Conference proceedings will be published in the Revista Mexicana de Astronomía y Astrofísica – Conference Series.
Info:
For more details please visit the website: https://tiny.cc/2wai

Týždeň vedy a techniky na Slovensku
2021-11-08 - 2021-11-14 | Slovenská republika
Cieľom Týždňa vedy a techniky na Slovensku je zlepšiť vnímanie vedy a techniky v povedomí celej spoločnosti, popularizovať a prezentovať ich, vzbudiť záujem mladých ľudí o štúdium vedeckých a technických disciplín, informovať verejnosť o poznatkoch vedy a techniky a o nutnosti podporovať vedu a techniku, ktoré sú základom hospodárskeho a spoločenského pokroku a pomáhajú riešiť globálne problémy a výzvy.
Súčasťou podujatia bude aj 16. ročník výtvarnej súťaže, určenej pre žiakov vo veku od 9 do 12 rokov a od 13 do 16 rokov a 4. ročník grafickej súťaže, do ktorej sa môžu zapojiť študenti stredných škôl, alebo študenti vysokých škôl a doktorandi. Témou tohtoročných súťaží je „Mars – náš nový domov?“ V rámci tejto témy môžu žiaci a študenti prostredníctvom svojich výtvarných a grafických návrhov prezentovať predstavu života na inej planéte, ako aj technické vymoženosti, ktoré nám môže táto planéta ponúknuť.
Školy, inštitúcie, organizácie a firmy majú možnosť sa zapojiť do Týždňa vedy a techniky na Slovensku v roku 2021 registráciou sprievodných podujatí, ktoré sú tradičnou súčasťou projektu a konajú sa v rôznych mestách po celom Slovensku.
Týždeň vedy a techniky na Slovensku každoročne organizuje Ministerstvo školstva, vedy, výskumu a športu Slovenskej republiky, v spolupráci s Centrom vedecko-technických informácií SR a Národným centrom pre popularizáciu vedy a techniky v spoločnosti.
Prírodovedecká fakulta Univerzity P. J. Šafárika v Košiciach, Centrum voľného času v Košiciach a Slovenská astronomická spoločnosť pri SAV pripravili v rámci Týždňa vedy a techniky na Slovensku v roku 2021 nasledujúce podujatia:
Symbiotické záhady (10. novembra 2021, od 18:00 hod.) – prednáška doc. RNDr. Rudolfa Gálisa, PhD. o symbiotických premenných hviezdach, o ich vlastnostiach a príčinách ich aktivity, ako aj o tom ako výskum takýchto zaujímavých vesmírnych objektov vedci vlastne realizujú.
Zaujímavé astronomické úkazy v roku 2022 (11. novembra 2021, od 18:00 hod.) – prednáška Ing. Petra Kaňuka o zaujímavých astronomických úkazoch, ktoré bude možné pozorovať v roku 2022.
Prednášky budú k dispozícii aj online. Po prednáškach bude nasledovať projekcia hviezdnej oblohy v planetáriu a v prípade jasnej oblohy aj pozorovanie objektov večernej oblohy ďalekohľadmi hvezdárne Centra voľného času v Košiciach.

Tajomstvá nočnej oblohy - TVaT
2021-11-07 17:00 - 2021-11-14 21:00
Slovenská astronomická spoločnosť pri SAV podporí deti a mládež v pozorovaní nočnej oblohy. Záujemcovia môžu požiadať o mapu hviezdnej oblohy a bližšie informácie na: ekundra@astro.sk Tých najšikovnejších odmeníme.

CASSINI Hackathon
2021-11-05 - 2021-11-07 | Slovenská republika
Si informatik, dátový analytik, marketér, dizajnér alebo nadšenec pre vesmíre technológie? Slovenská vesmírna kancelára organizuje CASSINI Hackathon, ktorý sa bude konať 5.-7. novembra fyzicky v Bratislave, Žiline, Košiciach a taktiež online. Vytvor tím, pomôž nájsť riešenie na výzvy, ktorým čelí Arktída prostredníctvom EU satelitných dát a vyhraj finančné ceny vo výške od 500 do 3000 eur, odborný mentoring, miesto vo vesmírnom inkubátore alebo noc na Lomnickom štíte. Počas konania hackathonu budeš mať k dispozícii potrebné dáta aj špecializovaných mentorov.
Prihlásiť sa môžeš tu: https://hackathons.cassini.eu/slovakia?mtm_campaign=Sario&mtm_kwd=space_office

Zažite s nami Mesiac
2021-10-14 18:00 - 20:00, 2021-10-12 18:00 - 20:00 | Krajská hvezdáreň a planetárium M. Hella, Dukelských hrdinov 1298/21/A, Žiar nad Hronom, 965 01, Slovenská republika
Pri príležitosti 25. výročia otvorenia planetária v Žiari nad Hronom, ktoré si pripomíname túto jeseň, Krajská hvezdáreň a planetárium M. Hella (KHaP) pripravila jednu z nových outdoorových foriem popularizácie astronómie. So sloganom „ZAŽITE S NAMI MESIAC“, odprezentuje prvý krát na Slovensku nafukovací model Mesiaca s priemerom 5 m – Lunalón. V prípade, že by ste chceli zažiť nevšednú scenériu s jedinečnou atmosférou, ktorú tento model vo večernom súmraku vytvára, príďte sa pozrieť do Žiaru nad Hronom.
Lunalón bude nafukovaný vo vybraných termínoch, ktoré budú postupne zverejňované až do konca októbra, ale najbližšie to bude:
v UTOROK 12. 10. 2021 od 18:00 do 20:00 h
vo ŠTVRTOK 14. 10. 2021 od 18:00 do 20:00 h

zatiaľ na trávnatej ploche za budovou planetária (pri Pohronskom osvetovom stredisku). Podujatia sa riadia platnými epidemiologickými opatreniami a vstup do areálu bude umožnený výlučne osobám v režime OTP.
Lunalón na Slovensku bude odprezentovaný vďaka partnerskej spolupráci KHaP s HaP Brno a s podporou Banskobystrického samosprávneho kraja.
Viac informácií o aktivitách spojených s výročím KHaP nájdete na tomto odkaze: http://www.planetarium.sk/o-nas-c9363

Astrofilm 2021
2021-10-12 17:00 - 2021-10-14 23:00 | Mestské kultúrne stredisko Fontána, Beethovenova 1, Piešťany, 921 01, Slovenská republika

Shaw-IAU Workshop on Astronomy for Education
2021-10-12 - 2021-10-15 | online
The 3rd Shaw–IAU Workshop on Astronomy for Education will take place on 12–15 October 2021. Owing to the ongoing COVID-19 pandemic, the workshop will be fully virtual.

This year’s topic is What everybody should know about Astronomy Education. What are the things that, in an ideal world, all of us who are active in astronomy education should know — about teaching methods, about ways to make our events and resources equitable, about evaluation techniques, about astronomy education research?

For participants who are new(-ish) to astronomy education, the workshop will provide a unique opportunity to familiarise themselves with many different aspects of the field in one go — and for the rest of us, it’s an opportunity to both revisit the basics and learn new things.

The target audience for this workshop includes astronomers, teachers, educators, education researchers active in astronomy education, and anybody else who is active in astronomy education, or is planning to be.

The event is being organised by the IAU Office of Astronomy for Education (OAE), with generous funding from the Shaw Prize Foundation.

Dark and Quiet Skies for Science and Society II
2021-10-03 - 2021-10-07 | online
The UN Office of Outer Space Affairs, IAC, and the IAU are pleased to announce the Conference, Dark and Quiet Skies for Science and Society II, which will take place from 3–7 October 2021 in La Palma (Canary Islands, Spain). The Conference follows the online Workshop (with the same title), that took place last October. This time the Conference will focus on the implementation of the recommendations made by the Workshop in its comprehensive Report. Due to persisting COVID-19 restrictions, the in-person attendance will be limited to 150 participants. However, online attendance will also be provided in streaming mode. No Conference fee is foreseen.
The programme of the conference, the registration form and other details are available on the conference webpage. Sign up here to request to join one of the conference Working Groups.
Looking forward to meeting you in October — in person or in streaming!

100 hodín astronómie 2021
2021-10-01 - 2021-10-04 | Slovenská republika
V termíne od 1. do 4. októbra 2021 Úrad pre popularizáciu astronómie Medzinárodnej astronomickej únie (IAU Office for Astronomy Outreach) pokračuje v tradícii organizovania celosvetového projektu 100 hodín astronómie. Tohtoročné podujatia sa uskutočnia na tému „Spolu pod jednou oblohou“, pričom sa inšpirujú tým, ako sa astronomická komunita spojila v čase, keď fyzický kontakt nebol, a na mnohých miestach stále nie je možný. Úrad pre popularizáciu astronómie vyzýva globálnu astronomickú komunitu, aby počas 100 hodín v uvedenom termíne zorganizovala rôzne podujatia, prezenčne či online, v súlade s miestnymi epidemiologickými obmedzeniami a zdravotníckymi pokynmi. Vítané budú rôzne astronomické aktivity, vrátane stretnutí profesionálnych a amatérskych astronómov, aktivít podnecujúcich kritické myslenie mládeže, ako aj ľudí všetkých vekových skupín a podujatí zvyšujúcich povedomie o dôležitosti prirodzene tmavej oblohy. Aktivity môžu mať rôznu formu: od virtuálnych prehliadok, rozhovorov, pozorovaní objektov dennej a nočnej oblohy, prednášok, až po kreatívne umelecké projekty.
Podujatie je možné zaregistrovať v kalendári popularizačných aktivít IAU. Organizátori 10 najlepších zaregistrovaných a zorganizovaných podujatí budú odmenení ďalekohľadmi (refraktory BRESSER Skylux 70/700) v rámci špeciálnej edície projektu Ďalekohľady pre všetkých. Organizátori prvých 100 zaregistrovaných podujatí dostanú propagačné materiály Úradu pre popularizáciu astronómie. Viac informácií možno nájsť na stránke projektu 100 hodín astronómie.

Slovenská astronomická spoločnosť pri SAV v spolupráci s Centrom voľného času v Košiciach a Prírodovedeckou fakultou Univerzity P. J. Šafárika v Košiciach organizuje v rámci 100 hodín astronómie nasledujúce aktivity:
Za (slnečnou) korónou do Čile
Ing. Róbert Barsa (Slovenská astronomická spoločnosť pri SAV)
Astronomická prednáška spojená s cestopisom. Ako sa skupinka ostrieľaných astronómov zo Slovenska vydala počas nepriazni spôsobenej jednej korónou na druhý koniec sveta za tou najkrajšou korónou, akú môže človek zažiť – pozorovanou počas úplného zatmenia Slnka. A to do krajiny, ktorá je okrem iného známa vďaka veľmi tmavej oblohe, čím ju označujeme ako taký raj astronómov – Čile. Prednáška sa bude konať hybridne: v Centre voľného času v Košiciach 1. októbra 2021 o 18:00 hod. a v rovnakom čase online.
Ako sa ženy dostali do vesmíru
Lea Szakszonová (Astronomický klub Pallas, Centrum voľného času v Košiciach)
V prednáške budú predstavené osudy významných kozmonautiek a astronautiek, bude sa hovoriť o prístupe ku ženám v kozmonautike v minulosti a v súčasnosti a tiež o dôležitosti žien pri dlhodobých misiách či pri kolonizácii vesmíru. Prednáška sa bude konať hybridne: v Centre voľného času v Košiciach 4. októbra 2021 o 18:00 hod. a v rovnakom čase online.

Hvezdáreň v Partizánskom pozýva všetkých nadšencov astronómie na večerné pozorovania spojené s programom a prednáškami pri príležitosti podujatia 100 hodín astronómie v termíne 1. – 4. októbra 2021. Viac informácií na stránke hvezdárne.

Globe at Night - október
2021-09-27 - 2021-10-06 | Slovenská republika

Európska noc výskumníkov
2021-09-24 | Slovenská republika
Hlavný organizátor podujatia, Slovenská organizácia pre výskumné a vývojové aktivity, v spolupráci so Slovenskou akadémiou vied, portálom EurActiv.sk a Centrom vedecko-technických informácií SR, opäť pripravia bohatý a maximálne pestrý program, ktorý osloví všetky vekové kategórie a záujmové skupiny. Špeciálnou cieľovou skupinou projektu sú deti v školskom veku, pričom dôraz je kladený predovšetkým na zvýšenie ich záujmu o štúdium prírodných vied a technických smerov na vysokých školách.
Mottom 15. ročníka Európskej noci výskumníkov bude „Vyskúšaj to! Je to veda.“, ktorým organizátori chcú návštevníkov a najmä mladých ľudí podnietiť k aktivite a zážitkovému vzdelávaniu. Prostredníctvom pokusov a interaktívnych ukážok chcú návštevníkom ukázať, že za všetkými javmi okolo nás a dejmi v prírode sú vedecké vysvetlenia a princípy. Cieľom festivalu je podnietiť mladých ľudí aj širokú verejnosť k tomu, aby si jednoduché pokusy vyskúšali aj doma a ich prostredníctvom lepšie spoznali vedu a ľudí, ktorí za ňou stoja. Hlavná téma bude reflektovať aj aktivitu Vedecký kuriér, v rámci ktorej budú organizátori distribuovať sety s pokusmi pre žiakov na školy po celom Slovensku. Okrem toho, chcú touto témou poukázať aj na potrebu verifikovania teoretických poznatkov a kritického a kreatívneho myslenia, ktoré sú potrebné vo všetkých oblastiach vzdelávania.
Festival vedy Európska noc výskumníkov je projekt finančne podporovaný rámcovým programom Európskej komisie na podporu výskumu, vývoja a inovácií – Horizon 2020, v časti – Marie Skłodowska-Curie actions pod číslom 101036038. Európska noc výskumníkov vznikla z iniciatívy Európskej komisie a je paralelne organizovaná v 30 štátoch Európy.
Z programu:
Šimon Mackovjak (Ústav experimentálnej fyziky SAV) – Ako by mohol fungovať kozmický strážca
24. 08. 2021 17:00, webinár
Naša Zem je ten najvzácnejší vesmírny objekt. Preto je potrebné ju neustále chrániť pred možnými hrozbami. Ako by mohol fungovať ‚Kozmický strážca‘, ktorý by nepretržite sledoval, čo sa deje v blízkom vesmíre a upozorňoval nás na blížiace sa nebezpečenstvo? Určite by mal vesmíru dobre rozumieť, aby nevyvolal falošný poplach. Určite by mal využívať umelú inteligenciu, aby sa vedel rozhodovať rýchlo pomocou veľkého množstva dát. A určite … ale to si už povieme priamo na webinári.

Bezovec 2021 - Konferencia mladých astronómov
2021-09-10 17:00 - 2021-09-12 12:00 | Penzión Bezovec, Nová Lehota 228, Modrová, 916 35, Slovenská republika
Konferencie o úspechoch stelárnej astronómie patria k popredným akciám, ktoré každoročne organizuje Slovenská astronomická spoločnosť pri SAV a Hvezdáreň a planetárium M. R. Štefánika v Hlohovci. Tieto stretnutia tradične umožňovali výmenu skúseností medzi profesionálnymi astronómami a záujemcami o pozorovanie premenných hviezd, ako aj ďalšie oblasti astrofyziky z radov študentov, mládeže aktívne pracujúcej v astronomických krúžkoch a tiež pracovníkov hvezdární a planetárií z celého Slovenska.
Tohto roku sa malo stretnutie astronómov na Bezovci konať začiatkom júna 2021. Organizovanie takýchto podujatí však stále výrazne ovplyvňuje celosvetové šírenie sa koronavírusovej infekcie COVID-19. Keďže je ťažké predpokladať, ako sa situácia na Slovensku, ako aj vo svete bude, vyvíjať, usúdili sme, že začiatok júna je príliš skorý termín pre organizovanie prezenčného stretnutia. Vzhľadom na vyše päťdesiatročnú tradíciu konferencií na Bezovci sme sa rozhodli nezrušiť tohtoročnú konferenciu úplne, len ju posunúť na jeseň 2021 s nádejou, že v tom čase situácia už bude priaznivá aj pre takéto osobné stretnutia, keďže ich cieľom je spájať hlavne mladú astronomickú komunitu na Slovensku.
Tradičná bezovecká konferencia sa bude v tomto roku konať v dňoch 10. – 12. septembra 2021 v priestoroch Penziónu Bezovec. Na jeho príprave sa budú podieľať aj Prírodovedecká fakulta Univerzity P. J. Šafárika v Košiciach a Fakulta matematiky, fyziky a informatiky Univerzity Komenského v Bratislave.
Hlavnou témou tohtoročnej konferencie bude prezentácia vedecko-výskumnej činnosti mladých astronómov v rôznych oblastiach výskumu vesmíru. Na konferenciu sú pozvaní predovšetkým študenti všetkých stupňov vysokoškolského štúdia, aby predstavili výsledky ich výskumu dosiahnuté nielen počas prípravy ich záverečných prác. Okrem prezentácií môžu účastníci zároveň spoločne diskutovať o možnostiach vzájomnej spolupráce v oblasti astronomického výskumu na Slovensku.
Príspevky môžu byť prezentované formou prehľadových prednášok, konferenčných prednášok, krátkych oznámení, výstav, posterov a prezentačných stojanov typu roll-up. Konferenčným jazykom je slovenčina, čeština a angličtina, no pre prípravu prezentácií a posterov je doporučený anglický jazyk.
Prihlasovací formulár, ako aj ďalšie informácie je možné nájsť na stránke konferencie.
Tešíme sa na Vašu účasť.

Globe at Night - september
2021-08-29 - 2021-09-07 | Slovenská republika

Stretnutia pod hviezdami
2021-08-09 13:00 - 2021-08-12 15:00 | Hvezdáreň Roztoky, Roztoky, 090 11, Slovenská republika

Meteorická expedícia pre mládež Mníšek 2021
2021-08-03 - 2021-08-16 | Mníšek nad Hnilcom, Mníšek nad Hnilcom, 055 64, Slovenská republika
Pozorovateľské expedície, ktoré organizujú členovia Slovenskej astronomickej spoločnosti pri SAV v spolupráci s Centrom voľného času v Košiciach a Prírodovedeckou fakultou Univerzity P. J. Šafárika v Košiciach majú dlhoročnú tradíciu, v roku 2021 sa bude konať už 20. expedícia v Mníšku nad Hnilcom. Expedícia je určená hlavne pre mladých pozorovateľov nočnej oblohy z radov astronomických krúžkov a klubov Centra voľného času v Košiciach, ako aj študentov odboru Astrofyzika na Prírodovedeckej fakulte Univerzity P. J. Šafárika v Košiciach. Cestu na expedície si však radi nájdu aj mnohí bývalí krúžkari, či študenti, ako aj ďalší nadšenci pre astronomické pozorovania a prírodu.
Hlavnou náplňou expedície bude už tradične pozorovanie meteorického roja Perzeidy a astrofotografia. Ak to únava po celonočnom pozorovaní či počasie dovolí, denný program spestria vychádzky do prírody alebo odborné prednášky na aktuálne témy astrofyzikálneho výskumu. Voľný čas účastníci môžu tráviť športovými alebo spoločenskými hrami. Čakanie na astronomickú noc spríjemní táborák, ktorý občas „navštívi“ meteorarský boh Zázel, aby pasoval nových účastníkov a dal im ich expedičné prezývky.
